ΔΡ. ΙΩΑΝΝΗΣ ΝΑΣΤΟΣ

1ο ΦΥΛΛΟ ΕΡΓΑΣΙΑΣ

Δίδεται το [κείμενο](http://www.greek-language.gr/Resources/ancient_greek/anthology/literature/browse.html?text_id=241):

[ … Όσα φέρνει ο πόλεμος]

[…] Σε καιρούς ειρήνης κι όταν υπάρχει σχετική ευημερία, τόσο οι πολιτείες όσο και τα άτομα είναι πιο καλοπροαίρετοι ο ένας για τον άλλον, επειδή δε φτάνουνε σε απόγνωση από άκρα ανάγκη που δεν τους ήρθε με τη θέλησή τους. Ο πόλεμος όμως, που παίρνει ύπουλα κάτω απ’ τα πόδια των ανθρώπων την ευκολία να κερδίζουν το καθημερινό τους, τους διδάσκει την ωμότητα, κι εντείνει την αγανάκτηση των πολλών ανάλογα με την κατάσταση όπου τους φέρνει. ([Θουκυδίδης](http://el.wikipedia.org/wiki/%CE%98%CE%BF%CF%85%CE%BA%CF%85%CE%B4%CE%AF%CE%B4%CE%B7%CF%82) [Γ΄ 82](file:///D:\old_data\εδω%20ΝΑΣΤΟΣ%20ΣΕΝΑΡΙΟ%20ΓΛΩΣΣΑΣ%20ΘΟΥΚ%202014\ΘΟΥΚΥΔΙΔΗΣ%20Γ82.docx)).

* Να υπογραμμίσετε στο κείμενο τη λέξη [ευημερία](http://el.wikipedia.org/wiki/%CE%95%CF%85%CE%B7%CE%BC%CE%B5%CF%81%CE%AF%CE%B1) και να διερευνήσετε το σημασιολογικό της εύρος σε λεξικά και [σώματα κειμένων](http://www.greek-language.gr/greekLang/modern_greek/tools/corpora/corpora/search.html) στο διαδίκτυο. Να βρείτε σε [ηλεκτρονικά λεξικά](http://www.greek-language.gr/greekLang/modern_greek/tools/lexica/triantafyllides/search.html?lq=%CE%B5%CF%85%CE%B7%CE%BC%CE%B5%CF%81%CE%AF%CE%B1&dq=) συνώνυμά της και ακολούθως να συμπληρώσετε τον παρακάτω πίνακα:

|  |  |
| --- | --- |
| ευημερία | |
| Σημασίες - Ορισμοί | Συνώνυμα |
|  |  |

* Να αντικαταστήσετε τη λέξη ευημερία με το συνώνυμο που ταιριάζει στο συγκεκριμένο γλωσσικό περιβάλλον.
* Να διερευνήσετε τη χρήση της λέξης ευημερία στο δοκίμιο του Ε.Π. Παπανούτσου «[Η Τεχνική Πρόοδος](http://e-keimena.gr/index.php?option=com_content&view=article&id=169:2010-05-29-18-37-34&catid=76:technology&Itemid=27)» και να τη συγκρίνετε με τη λέξη [ευμάρεια](http://www.greek-language.gr/greekLang/modern_greek/tools/lexica/triantafyllides/search.html?lq=%CE%B5%CF%85%CE%BC%CE%AC%CF%81%CE%B5%CE%B9%CE%B1&dq=).
* Να συγκρίνετε τους ορισμούς των λέξεων ευημερία και ευμάρεια στο δοκίμιο του Παπανούτσου και στα λεξικά και να συμπληρώσετε τον παρακάτω πίνακα. Συμφωνούν τα λεξικά με τον Παπανούτσο στον ορισμό των δύο αυτών εννοιών;

|  |  |  |
| --- | --- | --- |
|  | ευημερία | ευμάρεια |
| Δοκίμιο Παπανούτσου |  |  |
| Λεξικά |  |  |
| Σύγκριση - Συμπέρασμα |  | |

* Να επισημάνετε με έντονη γραφή δύο λέξεις του παραπάνω κειμένου, για τις οποίες μπορείτε να καταγράψετε στον πίνακα μία **παρώνυμη** λέξη για καθεμιά από αυτές:

|  |  |  |
| --- | --- | --- |
| ΛΕΞΕΙΣ ΚΕΙΜΕΝΟΥ |  |  |
| ΠΑΡΩΝΥΜΕΣ |  |  |

* Να εντοπίσετε **συνώνυμες** για τρεις λέξεις του παραπάνω κειμένου σε ηλεκτρονικά λεξικά και να τις αντικαταστήσετε με αυτές, ώστε να διατηρηθεί το νόημα του χωρίου.

|  |  |  |  |
| --- | --- | --- | --- |
| ΛΕΞΕΙΣ ΚΕΙΜΕΝΟΥ |  |  |  |
| ΣΥΝΩΝΥΜΕΣ |  |  |  |

* Με τη βοήθεια ηλεκτρονικών λεξικών να καταγράψετε για τρεις λέξεις του παραπάνω κειμένου τις **αντίθετές** τους στον παρακάτω πίνακα:

|  |  |  |  |
| --- | --- | --- | --- |
| ΛΕΞΕΙΣ ΚΕΙΜΕΝΟΥ |  |  |  |
| ΑΝΤΙΘΕΤΕΣ |  |  |  |

* Αφού προβληματιστείτε για την επίδραση της ευημερίας στο ήθος των ανθρώπων, να συγκρίνετε τα σχετικά χωρία από το κείμενο του Παπανούτσου (Η Τεχνική πρόοδος) και του Θουκυδίδη του βιβλίου σας (κείμ. 4 σ.91). Ακολούθως, σε ημερίδα για την οικονομική και κοινωνική κρίση στη χώρα μας, να διατυπώσετε τις απόψεις σας (κείμενο Word), αναφορικά με τις συνέπειες στο ήθος των ανθρώπων και στην κοινωνία γενικότερα, από την έλλειψη της ευημερίας στην εποχή μας. Να εμπλουτίσετε το κείμενό σας με τουλάχιστον δύο σχετικές εικόνες ή/και ένα βίντεο.
* Να εντοπίσετε [σχετικά κείμενα](http://gymnasiotlkorthiou.blogspot.gr/2014/01/blog-post.html) στο διαδίκτυο και να αντλήσετε στοιχεία ώστε να βελτιώσετε το δικό σας, παραπέμποντας με υπερσυνδέσεις στα παραπάνω κείμενα.

2ο ΦΥΛΛΟ ΕΡΓΑΣΙΑΣ

* Να εντοπίσετε στο διαδίκτυο ασκήσεις με παρώνυμες και συνώνυμες λέξεις. Ακολούθως, αξιοποιώντας τα ευρύματά σας, να δημιουργήσετε από μία άσκηση παρωνύμων και συνωνύμων λέξεων, της δικής σας επιλογής.
* Με βάση τη γνώση που αποκομίσατε, να δημιουργήσετε ένα ηλεκτρονικό σταυρόλεξο με ζευγάρια παρώνυμων (στο οριζόντιο άξονα) και συνώνυμων (στον κάθετο άξονα) λέξεων.